Purjetamisvõistlused toimusid Ostendes. Algul oli olümpiakavva võetud tervelt 16  jahiklassi. Võistlema lubati isegi rootsi skääriristlejad. Lõpuks registreerus osavõtjaid kuuelt maalt 24 jahiga (103 purjetajat) 14 paadiklassis. Enamikus jahiklassides võistles üks kuni kolm paati ja medalid olid kõigile kindlustatud. Vaid 6 m jahtide klassis osales neli paati. Õnnetuseks oli ainuke paatkond belglaste "Suzi", kes ilma medlita jäi. 12-jalaste jollide võistluseks oli registreerunud vaid kaks Hollandi jahti ja korraldajad leidsid, et milleks neil üldse Belgiasse sõita, pidagu võistlus kodus  maha. Kaasa võistles ka üks naispurjetaja. Dorothy Winifred Wright tuli kuldmedalile 7 m jahi "Ancora" meeskonnas, mille juhiks oli tema abikaasa Cyril Wright.